Megan Fox

Megan Denise Fox (født 16. mai 1986) er en amerikansk skuespillerinne og modell. Hun er kjent for sine roller i fjernsynsserien Hope & Faith (2004) og i filmen Transformers.


== Tidlig liv ==
Fox ble født i Oak Ridge, Tennessee som barn av Darlene Tonachio, fra Roane County, Tennessee, og Franklin Foxx. Fox' far kuttet ut en «x» fra etternavnet sitt like før eller like etter Megans fødsel. Fox har en eldre søster. Hun har irsk, fransk og amerikansk-indiansk familiebakgrunn.


== Karriere ==
Bare 16 år gammel, begynte Fox sin karriere etter å ha vunnet flere priser under 1999 American Modeling and Talent Convention på Hilton Head Island i Sør-Carolina.

Fox fikk sin film debut i filmen Holiday in the Sun fra 2001, som den bortskjemte Brianna Wallace og rivalen til Alex Stewart (Ashley Olsen). Hun fikk så noen gjesteopptredener i tv-serier som Ocean Ave., What I Like About You, Two and a Half Men og The Help i perioden fra 2003 to 2004. I 2004, spilte Fox i Confessions of a Teenage Drama Queen sammen med Lindsay Lohan. Hun fikk så en større gjentagende rolle i fjernsynsserien Hope & Faith, der hun spilte figuren Sydney Shanowski fra 2004 til 2006.Fox sitt store gjennombrudd kom da hun fikk rollen som Mikaela Banes i action-filmen Transformers i 2007, basert på leketøy-figurene og tegneserie-filmene ved sammen navn. Hun spilte kjæresten til Shia LaBeoufs rollefigur Sam Witwicky. Hun har signert for to oppfølgere til Transformers. Det ble noe kontrovers omkring Foxs rolle i filmen, når hun filmet oppfølgeren til Transformers da Michael Bay, filmens regissør, ga henne beskjed om å legge på seg.I juni 2007, fikk Fox en rolle i filmen How to Lose Friends & Alienate People, sammen med Jeff Bridges, Simon Pegg og Kirsten Dunst. Rollen som Fox spilte, var som en ung Hollywood-filmstjerne som får sitt første kjennskap med berømthet. Filmen hadde premiere i oktober 2008. 
Som fotomodell har Fox stilt opp for blader som FHM, GQ og Maxim. FHM valgte henne til «Sexiest Woman in the World» i 2008.Warner Bros. valgte Megan Fox som sitt første valg til å erstatte Angelina Jolie i den tredje Lara Croft: Tomb Raider-filmen, men Fox avslo.
På nettstedet Moviefone kåret leserne Megan Fox til den mest sexy, og dårligste skuespiller i 2009.Megan Fox spilte en rolle i thrilleren Passion Play med Mickey Rourke og Bill Murray i 2010.


== Personlig liv ==
Fox hadde et forhold med skuespilleren Brian Austin Green – kjent fra Beverly Hills, 90210 og Terminator: The Sarah Connor Chronicles – i en periode på nesten fem år, fra 2004 av. Paret avsluttet forholdet på fredelig vis i februar 2009, men ble i mars samme år fotografert sammen igjen. De giftet seg på Hawaii 24. juni 2010, og har sønnene Noah Shannon Green (f. 2012), Bodhi Ransom Green (f. 2014) og Journey River Green (f. 2016). Paret ble offisielt skilt i 2022.


== Filmografi ==


== Trivia ==
Fox har ni tatoveringer, inklusive et dikt, et symbol for styrke på nakken, Greens navn på ene hoften, et okseøye på sin nedre rygg, en rosa flamingo på sitt øvre lår, og et bilde av Marilyn Monroes ansikt på sin høyre arm. Hun har også en tatovering på sin høyre skulder som sier: «We will all laugh at gilded butterflies», som er et utdrag fra Shakespeares skuespill King Lear.I et åpent intervju med magazinet GQ, hevdet Fox at hun forelsket seg og forsøkte å få til et forhold med en kvinnelig stripper da hun var 18 år gammel, og brukte erfaringen til å illustrere sin tro på at «...all humans are born with the ability to be attracted to both sexes.»


== Referanser ==


== Eksterne lenker ==
(en) Offisielt nettsted 
(en) Megan Fox – kategori av bilder, video eller lyd på Commons 
(en) Megan Fox – galleri av bilder, video eller lyd på Commons 
(en) Megan Fox på Internet Movie Database 
(no) Megan Fox hos Filmfront 
(sv) Megan Fox i Svensk Filmdatabas 
(da) Megan Fox på Filmdatabasen 
(da) Megan Fox på Scope 
(fr) Megan Fox på Allociné 
(en) Megan Fox på AllMovie 
(en) Megan Fox hos Turner Classic Movies 
(en) Megan Fox hos Rotten Tomatoes 
(en) Megan Fox hos TV Guide 
(en) (en) Megan Fox hos TV.com
(en) Megan Fox i Open Directory Project
(en) Megan Fox Interview Arkivert 20. oktober 2008 hos Wayback Machine.